b'\n_START_ARTICLE_\nZajedni\xc4\x8dka poljoprivredna politika\n_START_PARAGRAPH_\nZajedni\xc4\x8dka poljoprivredna politika (eng. Common Agricultural Policy), jedna je od zajedni\xc4\x8dkih politika Europske unije, a de\xef\xac\x81nirana je jo\xc5\xa1 Rimskim ugovorima. Temelji se na zajedni\xc4\x8dkom unutarnjem tr\xc5\xbei\xc5\xa1tu i cilj joj je osiguravanje razumnih cijena za europske potro\xc5\xa1a\xc4\x8de i odgovaraju\xc4\x87ih prihoda za poljoprivrednike preko ustroja zajedni\xc4\x8dkih poljoprivrednih tr\xc5\xbei\xc5\xa1nih organizacija, primjene na\xc4\x8dela jedinstvenih cijena, \xef\xac\x81nancijske solidarnosti i preferencijalnoga pristupa prema poljoprivrednim proizvodima s podru\xc4\x8dja Zajednice. Zajedni\xc4\x8dka poljoprivredna politika jedna je od najva\xc5\xbenijih nadle\xc5\xbenosti Zajednice, na koju se usmjerava vi\xc5\xa1e od polovice prora\xc4\x8duna EU-a.'